Case ID: 1236831
Sentence 3: Həmçinin, Təqsirləndirilən şəxs azadlıqda qalacağı təqdirdə ələ alma və ya təzyiq göstərilməsi yolu ilə cinayət prosesində iştirak edən şəxslərə qanunsuz təsir göstərməsi ehtimalını, onun cəmiyyət üçün təhlükə törətməsi riskini, iş üzrə həqiqətin meydana çıxarılmasına mane ola biləcəyini, cinayət prosesini həyata keçirən orqandan gizlənməsi ehtimalını, 08 (səkkiz) ilədək müddətə azadlıqdan məhrum etmə cəzası nəzərdə tutulan cinayət əməlini törətməsini, azadlıqda qalacağı təqdirdə cinayət qanunu ilə nəzərdə tutulmuş əməli yenidən törətməsi ehtimalını, cinayət prosesini həyata keçirən orqanın çağırışlarına üzrlü səbəblər olmadan gəlməməklə və ya digər yolla cinayət məsuliyyətinə cəlb edilməkdən və cəza çəkməkdən boyun qaçırması ehtimalını nəzərə alaraq onun barəsində “həbs” qətimkan tədbirinin seçilməsi məqsədi ilə Şəki Rayon Məhkəməsinə təqdimat verilməsindən ötrü Şəki ŞRPŞ-nin İB-nin müstəntiqi, polis baş leytenantı Araz Vəlizadə vəsatətlə müraciət etmişdir.Təqsirləndirilən şəxs törətdiyi cinayət əməlinin xarakterini, ictimai təhlükəlilik dərəcəsini, azadlıqda qalacığı təqdirdə cinayət prosesini həyata keçirən orqandan qaçıb gizlənəyəcəyini, təkrar cinayət törədəcəyini, hadisənin şahidlərinə təsir göstərəcəyini, şəxsiyyətini nəzərə alaraq barəsində 3 (üç) ay müddətinə, yəni xx xxxx 2020-ci il tarixdən xx xxxxxxxx 2020-ci il tarixədək “həbs” qətimkan tədbirinin seçilməsini xahiş edir.